ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 24 februarie 2022**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 71/2022.

Sunt prezenţi domnii: Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Istrate Luminița, Crăciunescu Diana, Erhan – Vicol Maria Daniela, Niță Luminița, Erhan Andrei, Latiș Mihai, Latiș Mihaela, Cojocaru Oana și Zdrob George.

Şedinţa este deschisă de domnul consilier local Moroșan Nicolai, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință.

D-na. secretar – înainte de a vă anunța prezența consilierilor, dă citire cererea de concediu a domnului primar.

D-na. secretar informează plenul că sunt prezenți 18 consilieri locali; lipsesc motivat domnul consilier local, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului viceprimar pentru a prezenta proiectul ordinii de zi:

Dl. viceprimar prezintă ordinea de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 10.02.2022.

 2.Proiect de hotărâre numărul 13/10.02.2022 privind atestarea inventarului bunurilor care alcătuiesc domeniul public al municipiului Câmpulung Moldovenesc, județul Suceava.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

 3.Proiect de hotărâre numărul 14/10.02.2022 privind aprobarea volumului maxim de masă lemnoasă estimat a se recolta în anul 2022 din fondul forestier proprietate publică a municipiului Câmpulung Moldovenesc.

 Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism și Compartiment juridic.

 4.Proiect de hotărâre numărul 15/10.02.2022 privind alocarea cantității de 20 m.c. material lemnos de lucru, în vederea luării unor măsuri pentru combaterea efectelor inundațiilor din anul 2021.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Compartiment juridic și Direcția economică.

 5.Proiect de hotărâre numărul 16/10.02.2022 cu privire la modificarea şi completarea anexei nr. 2 la Hotărârea Consiliului Local al municipiului Câmpulung Moldovenesc nr.156/10.12.2021 pentru aprobarea contractelor**-**cadru de prestare a serviciului de salubrizare pentru persoanele fizice şi persoanele juridice din municipiul Câmpulung Moldovenesc.

 Aviz comisii: Aviz comisii: Comisia economică, Comisia urbanism, Comisia învățământ și Comisia juridică.

 Raport de specialitate: Direcția economică, Compartiment juridic și Poliția Locală – Compartiment mediu.

 6.Proiect de hotărâre numărul 17/10.02.2022 privind închirierea spațiului proprietatea privată a municipiului Câmpulung Moldovenesc situat în strada Calea Bucovinei, nr. 65 A, în vederea desfășurării activităților specifice asociațiilor de locatari/proprietari.

 Inițiator: Primarul municipiului.

 Aviz comisii: Comisia economică și Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 7.Proiect de hotărâre numărul 18/10.02.2022 privind închirierea unor spații proprietatea privată a municipiului Câmpulung Moldovenesc situate în strada Calea Bucovinei, nr. 10-12, Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

 8.Proiect de hotărâre numărul 19/10.02.2022 privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

9.Solicitarea nr. 655/01.02.2022 a S.C. RARĂU ALPINE S.R.L., însoțită de punctul de vedere al Direcției tehnice și urbanism, înregistrat la nr. 3423/17.02.2022.

10.Raport cuprinzând rezultatele operațiunilor de inventariere a patrimoniului municipiului Câmpulung Moldovenesc în anul 2021, înregistrat la nr. 1924 din 18.01.2022.

 11.Situație lunară privind activitățile realizate de persoanele beneficiare de ajutor social, conform planului de acțiuni în luna ianuarie 2022, înregistrată la nr. 3353 din 01.02.2022.

 12.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul viceprimar solicită suplimentarea ordinii de zi cu trei proiecte de hotărâre care au caracter de urgență:

 1.Proiect de hotărâre numărul 20/21.02.2022 privind desemnarea reprezentanților Consiliului Local al municipiului Câmpulung Moldovenesc în comisiile de evaluare a probei de interviu, la concursul organizat în vederea ocupării funcțiilor de director și director adjunct din unitățile de învățământ preuniversitar din municipiul Câmpulung Moldovenesc – sesiunea ianuarie – aprilie 2022.

 Inițiator: Primarul municipiului.

 Aviz comisii: Comisia învățământ.

 Raport de specialitate: Compartiment resurse umane și Compartiment juridic.

 2.Proiect de hotărâre numărul 21/21.02.2022 cu privire la aprobarea rectificării bugetului local al municipiului Câmpulung Moldovenesc pe anul 2022 și a estimărilor bugetare din perioada 2023-2025.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică.

 3.Proiect de hotărâre numărul 22/21.02.2022 pentru modificarea contractului de delegare de gestiune a serviciului de transport public local de persoane prin curse regulate în municipiul Câmpulung Moldovenesc nr. 3043/04.02.2016/25.02.2016, aprobat prin anexa nr. 2 la Hotărârea Consiliului Local al municipiului Câmpulung Moldovenesc nr. 9/28.01.2016 privind aprobarea atribuirii contractului de delegare de gestiune a serviciului de transport public local de persoane prin curse regulate din municipiul Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Raport de specialitate: Direcția economică, Direcția tehnică și Compartiment juridic.

 Dna. secretar – confirm legalitatea și urgența suplimentării ordinii de zi.

Se supune la vot suplimentarea ordinii de zi. Se votează cu 18 voturi ,,pentru”.

Se supune la vot ordinea de zi pe ansamblu. Se votează cu 18 voturi ,,pentru”.

 Dna. secretar general – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Doamna consilier local Alvirescu Ioana anunță că nu va participa la dezbateri și la vot la proiectul de hotărâre nr. 19/10.02.2022 privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al municipiului Câmpulung Molodvenesc.

 Doamna consilier local Flutur Florica anunță că nu va participa la dezbateri și la vot la proiectul de hotărâre nr. 20/21.02.2022 privind desemnarea reprezentanților Consiliului Local al municipiului Câmpulung Moldovenesc în comisiile de evaluare a probei de interviu, la concursul organizat în vederea ocupării funcțiilor de director și director adjunct din unitățile de învățământ preuniversitar din municipiul Câmpulung Moldovenesc – sesiunea ianuarie-aprilie 2022 și la proiectul de hotărâre nr. 21/21.02.2022 cu privire la aprobarea rectificării bugetului local al municipiului Câmpulung Moldovenesc pe anul 2022 și a estimărilor bugetare din perioada 2023-2025.

 Domnul consilier local Paziuc Lucian anunță că nu va participa la dezbateri și la vot la proiectul de hotărâre nr. 21/21.02.2022 cu privire la aprobarea rectificării bugetului local al municipiului Câmpulung Moldovenesc pe anul 2022 și a estimărilor bugetare din perioada 2023-2025.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 10.02.2022).**

Nu sunt obiecţii.

Se supune la vot. Se votează cu 18 voturi „pentru”.

**Se trece la punctul 2 de pe ordinea de zi (Proiect de hotărâre numărul 13/10.02.2022 privind atestarea inventarului bunurilor care alcătuiesc domeniul public al municipiului Câmpulung Moldovenesc, județul Suceava).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcția tehnică și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2, nr. 3 și nr. 4 avizează favorabil proiectul de hotărâre. Nu sunt discuții.

Se supune la vot proiectul de hotărâre. Se votează cu 18 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 14/10.02.2022 privind aprobarea volumului maxim de masă lemnoasă estimat a se recolta în anul 2022 din fondul forestier proprietate publică a municipiului Câmpulung Moldovenesc).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții:

Dl. consilier local Sologiuc – este un volum destul de mare fără a fi făcut o evaluare corectă de primărie. V-am demonstrat că pe Runc s-a exploatat ilegal și din păcate, în continuare se exploatează. Nu voi fi niciodată de acord cu volumul de masă lemnoasă. În primăvară o să vă arăt că și în alte zone s-a exploatat ilegal.

Dl. consilier local Varvaroi – acest volum maxim este stabilit în baza unui amenajament silvic făcut de niște specialiști. Este vorba de o exploatare rezonabilă a unei bogății pe care o are municipiul.

Dna. consilier local Flutur – aș propune pentru anii următori o informare exactă din partea specialiștilor, ca să nu se mai facă atâtea speculații. Noi nu suntem specialiști și nu avem de unde să știm dacă volumul se încadrează în limitele legale. Referitor la bogăție, ar fi bine să rămânem la ea și să o transmitem mai departe celor ce vin după noi.

Dl. consilier local Macovei – noi ca și consilieri locali nu știm cum trebuie făcută repartiția. Referitor la argumentele colegului Sologiuc, nu este vina noastră că se fură, sunt oameni plătiți pentru a păzi. E o diferență între exploatare anuală și furt.

Dl. consilier local Boicu Alin – dl. consilier local Macovei a punctat bine, sunt două chestiuni total diferite. Pădurea reprezintă o sursă naturală care trebuie exploatată rațional, conform amenajamentelor silvice. Aceste cantități rezultă din adresele Ocoalelor Silvice care gestionează fondul forestier proprietatea publică a municipiului Câmpulung Moldovenesc. Aceste amenajamente nu știu dacă sunt făcute corect sau nu, nu sunt specialist și nu pot să-mi dau cu părerea. Poate are dreptate dl. Sologiuc că se taie înafara amenajamentului silvic, când vom avea o dovadă clară, nu voi susține niciodată un furt.

Dl. consilier local Boicu Bogdan – referitor la calculul volumului de masă lemnoasă, ne poate spune mai multe dl. inginer Zdrob.

Dl. președinte de ședință - dă cuvântul d-lui inginer Zdrob.

Dl. inginer Zdrob – prezintă câteva informații despre amenajamentul silvic și date despre calculul volumului de masă lemnoasă.

Dl. consilier local Sologiuc – există vreun răspuns la acel furt? A venit vreun rezultat al anchetei?

Dl. inginer Zdrob – nu știu dacă au fost făcute ilegalități. Singura informație pe care o avem, este că s-au făcut controale în teren, urmând ca o dată cu scăderea stratului de zăpadă să se reia acea cercetare. Așteptăm răspunsul de la organele abilitate.

Dl. consilier local Cîrmaci – nici în proprietatea personală nu poți să-ți permiți să defrișezi așa cum susține dl. Sologiuc. Eu voi vota acest proiect, nu cred că este o ilegalitate.

Dna. consilier local Flutur – mulțumește d-lui inginer Zdrob pentru informațiile prezentate și își dorește ca cetățenii să fie informați referitor la proiectele pe care le aprobăm.

Dl. președinte de ședință – pe viitor facem un apel la toate organele să-și îndeplinească sarcinile așa cum le sunt trasate. Atunci când vremea va permite reluarea anchetei și veți avea informații noi, vă rugăm să ni le comunicați.

Se supune la vot proiectul de hotărâre. Se votează cu 16 voturi ,,pentru” și 2 voturi ,,împotrivă” (dna. consilier Cocuța-Piticari și dl. consilier Sologiuc).

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 15/10.02.2022 privind alocarea cantității de 20 m.c. material lemnos de lucru, în vederea luării unor măsuri pentru combaterea efectelor inundațiilor din anul 2021).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialiate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 16/10.02.2022 cu privire la modificarea şi completarea anexei nr. 2 la Hotărârea Consiliului Local al municipiului Câmpulung Moldovenesc nr. 156/10.12.2021 pentru aprobarea contractelor-cadru de prestare a serviciului de salubrizare pentru persoanele fizice şi persoanele juridice din municipiul Câmpulung Moldovenesc).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Poliției Locale – Compartimnet mediu.

Comisiile nr. 1, nr. 2 și nr. 3 avizează favorabil proiectul de hotărâre.

Comisia nr. 4 avizează favorabil proiectul de hotărâre cu 2 amendamente. Dă citire amendamentelor.

Discuții:

Dl. consilier local Cîrmaci – susțin amendamentele comisiei juridice, dar vin și cu o completare, să nu se mai facă acele contracte pe numărul de persoane, ci pe familie. Nu este corect ca într-o familie cu mai multe persoane să se plătească pentru fiecare, deoarece ei s-ar putea să nu producă acea cantitate de gunoi menajer.

Dl. președinte de ședință – noi discutăm acum strict la amendamentele comisiei care au fost formulate și depuse la timp. În timpul ședinței nu se pot depune amendamente.

Dl. consilier local Macovei – amendamentele propuse sunt utile. Prezintă aspecte concrete. Este corect ce spune și dl. Cîrmaci, o familie mai numeroasă ajunge să plătească pe lună peste 150 lei. La unele instituții au cartoane, peturi care sunt reciclabile și ei plătesc operatorului ca să le preia, iar apoi operatorul le vinde mai departe. Nu e corect ca operatorul să încaseze de 2 ori. Nu voi vota acest proiect.

Dl. președinte de ședință – cunoașteți care a fost și poziția mea atunci când s-a dezbătut caietul de sarcini, dar acum ce discutăm este tardiv. Aveți toată libertatea să veniți lunile viitoare cu modificări la proiecte.

Dl. consilier local Macovei – trebuie să fie discuții.

Dl. președinte de ședință – discuțiile trebuie să se concretizeze și așteptăm din partea dvs. modificări.

Dl. consilier local Varvaroi – sunt multe de perfecționat la contractul cu firma. Este corect să le luăm punctual și să le rezolvăm. Proiectul de astăzi se referă la obligativitatea firmei de a întocmi niște contracte în forma stabilită de caietul de sarcini. Au fost trimise adrese operatorului din partea compartimentului de mediu că deja încalcă caietul de sarcini. Încet, încet trebuie să mergem spre normalitate. Proiectul se referă la eliminarea acelor cantități estimate pe care operatorul încerca să le introducă forțat în contractele pe care le încheia cu persoanele juridice, adică acel stas.

Dna. secretar general - noi am aprobat în trecut un proiect de hotărâre prin care s-au aprobat modele ale contractelor pentru persoanele fizice și cele juridice. Proiectul de astăzi se referă doar la modificarea contractului încheiat cu persoanele juridice, adică la anexa nr. 2. În desfășurarea activității s-au constatat anumite nereguli și din acest motiv s-a întocmit acest proiect de hotărâre. Poate fi întocmit un proiect de hotărâre similar și pentru persoanele fizice.

Dl. președinte de ședință – chiar în demararea activități, au fost semnalate anumite nereguli. Așteptăm cu interes din partea dvs. propuneri de perfecționare a proiectelor, cu rugămintea de a respecta anumite reguli.

Se supun la vot amendamentele comisiei juridice. Se votează cu 17 voturi ,pentru” și o ,,abținere” (dl. consilier Macovei).

Se supune la vot proiectul de hotărâre cu amendamentele comisiei juridice. Se votează cu 17 voturi „pentru” și o ,,abținere” (dl. consilier Macovei).

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 17/10.02.2022 privind închirierea spațiului proprietatea privată a municipiului Câmpulung Moldovenesc situat în strada Calea Bucovinei, nr. 65 A, în vederea desfășurării activităților specifice asociațiilor de locatari/proprietari).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției tehnice și urbanism și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

Dna. secretar general – vor fi 4 propuneri.

Dl. viceprimar – propune membru în comisia de evaluare a ofertelor licitației pe dna. consilier local Cocuța-Piticari Cristina și membru supleant pe dl. consilier local Macovei Virgil.

Dl. consilier local Macovei Virgil refuză.

Dl. viceprimar – propune membru în comisia de soluționare a contestațiilor licitației pe dl. consilier local Paziuc Lucian și membru supleant pe dl. consilier local Boicu Ovidiu.

Dna. secretar general – vă rog să faceți o altă propune în locul domnului consilier Macovei.

Dl. viceprimar – propune în locul domnului consilier local Macovei pe domnul consilier Varvaroi Vasile.

Nu sunt alte propuneri.

Dna. secretar general – fiind vorba de persoane, votul trebuie să fie secret. Propune varianta de vot. Consilierii locali sunt de acord.

Se supune la vot secret proiectul de hotărâre.

Dna. secretar general – în urma numărării voturilor avem 18 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 18/10.02.2022 privind închirierea unor spații proprietatea privată a municipiului Câmpulung Moldovenesc situate în strada Calea Bucovinei, nr. 10-12, Câmpulung Moldovenesc).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Comisia nr. 2 avizează favorabil proiectul de hotărâre cu un amendament. Dă citire amendamentului.

Discuții/propuneri:

Dl. consilier local Sologiuc – pe viitor termenul să fie mai lung pentru licitație și să fie făcut cât mai public.

Dl. consilier local Macovei – odată ce s-a propus acest amendament, propun să se prelungească cu o lună înscrierea la licitație ca să poată participa oricine.

Dna. secretar general – noi acum aprobăm documentația, nu data licitației. În timpul ședinței nu pot fi depuse amendamente pentru proiectele aflate pe ordinea de zi.

Dl. consilier local Boicu Alin – interesul municipalității este ca să se înscrie cât mai mulți agenți economici la această licitație, pentru a obține o redevență lunară cât mai mare. Noi acum aprobăm documentația pentru scoaterea la licitație, urmând conform prevederilor legale să se stabilească termenul în care se depun dosarele pentru începerea licitației. E bine să avem un termen cât mai lung și o publicitate cât mai bună pentru a atrage cât mai mulți agenți economici.

Dl. președinte de ședință - proiectele de hotărâre ne sunt transmise cu ceva timp înainte, avem timp să le studiem, ne întâlnim și în comisii și le discutăm, putem depune amendamente cu o zi înainte de ședință.

Vă rog să faceți propuneri pentru cele 2 comisii.

Dl. viceprimar – propune membru în comisia de evaluare a ofertelor licitației pe dl. consilier local Munteanu Mircea și membru supleant pe dl. consilier local Sologiuc Teodor.

Dl. viceprimar – propune membru în comisia de soluționare a contestațiilor licitației pe dl. consilier local Maftean Gheorghe și membru supleant pe dl. consilier local Lițu Nicolae.

Nu sunt alte propuneri.

Se supun la vot amendamentul comisiei urbanism. Se votează cu 18 voturi ,,pentru”.

Dl. președinte de ședință – cu acordul dvs. va fi aceași procedură de vot. Consilierii locali sunt de acord.

Se supune la vot secret proiectul de hotărâre.

Dna. secretar general – în urma numărării voturilor avem 18 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 19/10.02.2022 privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției tehnice și urbanism și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

Dl. consilier local Sologiuc – neapărat o evaluare a suprafeței de teren și solicit să nu mai fie gunoaie la liziera pădurii.

Dl. consilier local Varvaroi – îmi pare rău să-l contrez pe dl. Sologiuc, dar se pare că nu prea a citit contractul. Erau foarte clare atribuțiile celui care închiriază de la primărie. Trebuie să apelăm la specialiștii din primărie și să găsim o soluție, deoarece nu este firesc să închiriem ca pajiști niște suprafețe care deja sunt împădurite cu arboret gros. Este o problemă care demult trebuia rezolvată.

Dl. președinte de ședință - invit pe dl. inginer Zdrob să ne ofere informații cum se poate rezolva această problemă.

Dl. inginer Zdrob – prezintă clarificări.

Dl. președinte de ședință - solicit propuneri pentru cele 2 comisii.

Dl. viceprimar – propune membru în comisia de evaluare a ofertelor licitației pe dl. consilier local Moroșan Nicolai și membru supleant pe dl. consilier local Robciuc Silviu.

Dl. viceprimar – propune membru în comisia de soluționare a contestațiilor licitației pe dna. consilier local Flutur Florica și membru supleant pe dl. consilier local Erhan Ilie.

Nu sunt alte propuneri.

Dl. președinte de ședință – cu acordul dvs. va fi aceași procedură de vot. Consilierii locali sunt de acord.

Se supune la vot secret proiectul de hotărâre.

Dna. secretar general – în urma numărării voturilor avem 17 voturi ,,pentru”. Nu participă la vot dna. consilier local Alvirescu Ioana.

Hotărârea a fost adoptată.

D-na secretar general – se va lua o scurtă pauză pentru discutarea și întocmirea avizelor comisiilor pentru proiectele de hotărâre introduse suplimentar pe ordinea de zi.

Se trece la discutarea proiectelor de hotărâre introduse suplimentar pe ordinea de zi:

 1.Proiect de hotărâre numărul 20/21.02.2022 privind desemnarea reprezentanților Consiliului Local al municipiului Câmpulung Moldovenesc în comisiile de evaluare a probei de interviu, la concursul organizat în vederea ocupării funcțiilor de director și director adjunct din unitățile de învățământ preuniversitar din municipiul Câmpulung Moldovenesc – sesiunea ianuarie – aprilie 2022.

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții/propuneri:

Dl. președinte – solicită propuneri.

Dl. viceprimar – face următoarele propuneri

 - la Colegiul Silvic ,,Bucovina” pe dna. consilier Alvirescu ca membru titular și pe dl. consilier Boicu Bogdan ca membru supleant;

- la Liceul Tehnologic nr. 1 pe dl. consilier Sologiuc Teodor ca membru titular și pe dl. Moroșan Nicolai ca membru supleant;

- la Școala gimnazială ,,Teodor V. Ștefanelli” pe dl. consilier Lițu Nicolae și pe dl. consilier Boicu Ovidiu ca membru supleant;

- la Școala gimnazială ,,George Voevidca” pe dl. consilier Robciuc Silviu și pe dl. consilier Varvaroi Vasile ca membru supleant.

Se supune la vot secret proiectul de hotărâre.

Dna. secretar general – în urma numărării voturilor avem 17 voturi ,,pentru”. Nu participă la vot dna. consilier local Flutur Florica.

Hotărârea a fost adoptată.

 2.Proiect de hotărâre numărul 21/21.02.2022 cu privire la aprobarea rectificării bugetului local al municipiului Câmpulung Moldovenesc pe anul 2022 și a estimărilor bugetare din perioada 2023-2025.

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Discuții:

Dna. consilier local Alvirescu – prezintă pe scurt informații despre proiect.

Se supune la vot proiectul de hotărâre. Se votează cu 16 voturi ,,pentru”. Nu participă la vot dna. consilier local Flutur Florica și dl. consilier local Paziuc Lucian.

Hotărârea a fost adoptată.

 3.Proiect de hotărâre 22/21.02.2022 pentru modificarea contractului de delegare de gestiune a serviciului de transport public local de persoane prin curse regulate în municipiul Câmpulung Moldovenesc nr. 3043/04.02.2016/25.02.2016, aprobat prin anexa nr. 2 la Hotărârea Consiliului Local al municipiului Câmpulung Moldovenesc nr. 9/28.01.2016 privind aprobarea atribuirii contractului de delegare de gestiune a serviciului de transport public local de persoane prin curse regulate din municipiul Câmpulung Moldovenesc.

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

Dna. consilier local Cocuța-Piticari – noi nu vom fi de acord cu acest proiect de hotărâre. Nu l-am discutat în comisia economică, deoarece a fost trimis destul de târziu. Trebuie să ținem cont și de cerințele cetățenilor, sunt foarte supărați din cauza programului, deoarece autobuzele nu circulă din oră în oră. Cu siguranță veți răspunde că așa vrea operatorul. Noi suntem aici pentru a aproba cerințele cetățenilor, nu a operatorului. Am avut multe discuții cu cetățenii și mi-au spus spus că sunt dispuși să plătească și 3 lei biletul, dar să aibă autobuz din oră în oră. Ar trebui să găsim o soluție acum.

Dl. consilier local Varvaroi – la licitația pe care primăria a lansat-o nu s-a prezentat nimeni și mâine expiră contractul. Dacă nu aprobăm acest proiect nu vom mai avea transport local. Faptul că se prelungește cu maxim 3 ani, trebuie să-l privim ca un termen maximal pentru găsirea unei soluții serioase a transportului local. Actualul operator își dorește foarte mult să renunțe la acest contract, deoarece din punct de vedere economic nu este sustenabil. Haideți să nu lăsăm chiar 3 ani și să găsim soluții în primărie să aducem autobuze electrice și să facem un transport local care să fie sub tutela primăriei.

Dl. viceprimar – săptămâna trecută am avut o întâlnire cu cei de la Manucu și asta a fost singura variantă.

Dna. consilier local Cocuța-Piticari – cetățenii cer doar 4 curse în plus. Ei vor să fie autobuz din oră în oră. Chiar nu se echilibrează venitul lor?

Dl. viceprimar – asta a fost singura soluție.

Dl. consilier local Boicu Alin – în condițiile actuale, această activitate nu cred că poate fi rentabilă pentru un agent economic. Acest serviciu va trebui subvenționat permanent. În referatul inițiatorului, scrie foarte clar că noi vrem să atragem fonduri europene pentru a achiziționa autobuze electrice. Dar până atunci trebuie să găsim o variantă de avarie, care într-adevăr nu este cea mai agreată, dar din păcate este singura pe care o avem în acest moment. Știm că primăria face eforturi să atragă fonduri europene și poate vom reuși să avem un serviciu propriu, unde nu va mai prima profitul. Problema este că mâine expiră contractul și de luni nu va mai circula.

Dna. consilier local Cocuța-Piticari – noi știam că acest contract expiră.

Dl. consilier local Boicu Alin – da, dar nu s-a prezentat nimeni la licitație. Dacă am fi venit cu un preț de 8-9 lei pe o călătorie, nu știu cine ar mai fi plătit.

Dl. viceprimar – știam că mâine expiră contractul, noi am purtat discuții și opinia lor a fost că nu vor mai opera deloc.

Dna. consilier local Cocuța-Piticari – cât mai repede să găsim soluții.

Dl. consilier local Boicu Bogdan – eu înțeleg că intențiile sunt bune, dar pe de altă parte informarea duce în eroare. Dvs. susțineți că noi nu vrem, dacă ați fi citit cu atenție ați fi văzut că de mâine expiră. Care considerați că este răul cel mai mic?

Dna. consilier local Cocuța-Piticari – întotdeauna alegem răul cel mai mic.

Dl. consilier local Boicu Bogdan – alternativa. Toți votăm împotrivă și de mâine nu o să circule deloc autobuzele. Nu e corect cum prezentați.

Dna. consilier local Cocuța-Piticari – mergeți cu mine să ascultați ce spun cetățenii.

Dl. consilier local Boicu Bogdan – soluții concrete. Cum convingi să introducă curse în plus, când el nu vrea. Niciun operator nu vrea să aducă bani de acasă, el vrea un profit. Lucrurile prezentate de dvs. sunt trunchiate, ele trebuiesc prezentate așa cum sunt. Cetățenii trebuie să aibă acces la toate informațiile, nu doar la cele care ating o ,,coardă sensibilă”. Mergem împreună, urmărim și o să vedeți că în anumite intervale orare sunt 2 -3 oameni în autobuz.

Dl. consilier local Macovei – luni m-am întâlnit cu niște cetățeni din Capu Satului și mi-au spus că e prea scump biletul 3 lei. Noi trebuie să urgentăm achiziționarea autobuzelor electrice.

Dl. consilier local Varvaroi – cu excepția municipiului Suceava, suntem singura localitate din județ care oferă transport local. Singura soluție este să achiziționăm autobuze și să gestionăm noi.

Dl. consilier local Sologiuc – suntem stațiune turistică și ne trebuie un autobuz electric care să meargă la pârtie. Mă gândeam că văd prins în buget.

Dl. consilier local Varvaroi – bugetul l-ai votat?

Dl. consilier local Sologiuc – eu nu l-am votat, deoarece mi-a atras atenția studiul de fezabilitate al Aqua Park-ului, mi se pare o sumă foarte mare. Nu mi se pare normal că la pârtie de schi s-a dat o sumă mai mică, gândindu-ne că de acolo vin banii.

Dl. președinte de ședință - ne abatem de la proiect, vom discuta la diverse.

Se supune la vot proiectul de hotărâre. Se votează cu 16 voturi ,,pentru” și 2 voturi ,,împotrivă” (dna. consilier Cocuța-Piticari și dl. consilier Sologiuc).

Hotărârea a fost adoptată.

**Se trece la punctul 9 de pe ordinea de zi (Solicitarea nr. 655/01.02.2022 a S.C. RARĂU ALPINE S.R.L., însoțită de punctul de vedere al Direcției tehnice și urbanism, înregistrat la nr. 3423/17.02.2022).**

Discuții:

Dl. președinte de ședință – trebuie să ne însușim punctul de vedere al Direcției tehnice.

Dl. consilier local Boicu Alin – sunt de acord cu ce este trecut în punctul de vedere al Direcției. În luna decembrie noi am aprobat un proiect de hotărâre pentru închirierea unei suprafețe de teren în zona inferioară a pârtiei în vederea amplasării unor echipamente de telecomunicație. Acel proiect s-a aprobat la inițiativa unui operator de telefonie mobilă. La licitație nu s-a prezentat nimeni pentru că au fost niște discuții cu operatorul pârtiei în vederea amplasării acelei antene pe acoperișul unei clădiri de la pârtie. Nu prejudiciem cu nimic operatorul de la pârtie dacă se montează acea antenă. Consider că semnarea contractului trebuie făcută cu municipalitatea și nu cu operatorul pârtiei de schi.

Dl. președinte de ședință – supunem la vot punctul de vedere.

Se votează cu 16 voturi ,,pentru” și 2 ,,abțineri” (dnii. consilieri Erhan Ilie și Macovei Virgil).

**Se trece la punctul 10 de pe ordinea de zi (Raport cuprinzând rezultatele operațiunilor de inventariere a patrimoniului municipiului Câmpulung Moldovenesc în anul 2021, înregistrat la nr. 1924 din 18.01.2022).**

Nu sunt discuții.

Raportul a fost însușit.

**Se trece la punctul 11 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna ianuarie 2021, înregistrată la nr. 3353 din 01.02.2022).**

Nu sunt discuții.

Situația a fost însușită.

**Se trece la punctul 12 de pe ordinea de zi (Diverse).**

Discuții:

Dl. consilier local Iftime – anul trecut în vară am votat deschiderea a cel puțin 6 secții noi în cadrul Clubului. S-a făcut vreo angajare?

Dl. consilier local Paziuc – Valeriu Atomi este voluntar la schi.

Dl. consilier local Iftime – am votat un buget destul de mare și consider că banii ar trebui împărțiți în mai multe locuri. A trecut ceva timp și nu s-a făcut nimic. Mi-a fost atrasă atenția de anumiți cetățeni că în timpul ședințelor stăm pe telefoane. Informez cetățenii că noi avem proiectele în format electronic pe laptop și telefon și trebuie să urmărim ca să știm ce votăm.

Dna. consilier local Flutur – verifică cineva becurile de pe străzi?

Dl. viceprimar – în general Poliția locală. Noi dacă avem sesizări, a doua zi remediem problema.

Dna. consilier local Flutur – apreciez toate intervențiile colegilor din Consiliu. De când sunt consilier nu mi s-a părut ca vreo intervenție să nu fie la locul ei. Ar trebui să apreciem activitatea tuturor, sunt convinsă că toți colegii citesc proiectele. Nu toți suntem calificați în toate domeniile. Ar trebui pe viitor mai multă apreciere pentru toți cei de aici.

Dl. consilier local Macovei – în Consiliul de Administrație de la Club s-a discutat despre angajarea antrenorilor la schi, fotbal, șah și arte. La sport s-a discutat cu dl. Irimia și sperăm că o să fie doritori și la celelalte secții. Vine primăvara, sunt foarte multe gropi și mă tem să nu avem probleme că sunt foarte adânci. Sunt în jur de 33, ar trebui plombate. Revin din nou, cu cerșetorii nu s-a rezolvat nimic, nu s-au luat măsuri. Solicit pentru ședința din luna martie să mi se comunice ce sumă s-a cheltuit din buget pentru Poliția Locală.

Dl. viceprimar – am identificat cu dl. inginer Latiș gropile și suntem în trative să cumpărăm asfalt rece. Probabil săptămâna viitoare vom începe să acoperim gropile.

Dl. consilier local Sologiuc – în bugetul alocat pe anul acesta mi-a atras atenția sumele alocate pentru Aqua Park. Suntem o zonă de munte, nu cred că va funcționa acel Aqua Park. M-am interest și la Botoșani și nu este profitabil. A fost alocată o sumă prea mică pentru achiziționarea celor 4 tunuri de zăpadă, știm cu toții că de la pârtie se aduc bani. Sincer mi se pare prea mult acea sumă pentru un studiu de fezabilitate.

Dl. președintele de ședință – este punctul dvs. de vedere. Va fi o licitație și depinde cu ce sumă se câștigă.

Dl. consilier local Varvaroi – îi aduc aminte domnului consilier Sologiuc că există un regulament pe care l-a votat. Până în momentul acesta nu am văzut un amendament din partea lui. Era foarte simplu să propui să iei bani de la un capitol și să-i dirijezi în altă parte. Nici eu nu sunt convins că acel proiect este viabil, vom vedea atunci. La ședința de luna trecută am cerut o mai mare implicare a compartimentului mediu de a face public cum se va selecta gunoiul. Vin cu o propunere pentru cei din primărie să facem un concurs pentru elevii din Câmpulung și să-i premiem vis-à-vis de modul de colectare selectivă a gunoiului. Cu siguranță va fi un succes.

Dl. președinte de ședință - cei de la compartimentul mediu să facă un punct de vedere.

Dl. consilier local Varvaroi – să stabilim niște reguli.

Dl. consilier local Paziuc – știm cu toți că anul 2020 a fost un an pandemic greu pentru cei din Horeca. Am discutat și eu cu administratorul Aqua Park-ului de la Botoșani și mi-a spus că le merge foarte bine. Poate e scump acel studiu de fezabilitate, dar să ne gândim că atragem o sumă destul de mare pentru oraș.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1410.

|  |  |  |
| --- | --- | --- |
| **PREŞEDINTE DE ŞEDINŢĂ,****Moroșan Nicolai** |  | **SECRETAR GENERAL,****Erhan Rodica****Întocmit,**Ropcean Luminița Georgeta |